**Ministru kabineta rīkojuma projekta “Par valsts nekustamo īpašumu nodošanu bezatlīdzības lietošanā valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir atļaut Vides aizsardzības un reģionālās attīstības ministrijai (Dabas aizsardzības pārvaldei) nodot valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs” bezatlīdzības lietošanā valsts nekustamos īpašumus (zemes vienību ar kadastra apzīmējumiem 8015 001 0012 un 8015 001 0104 daļas kopsummā 53 kvadrātmetru platībā), valsts pārvaldes uzdevumu pildīšanai - hidroloģiskā monitoringa nodrošināšanai hidroloģiskajā stacijā “Sigulda”.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas finanšu līdzekļu un mantas izšķērdēšanas novēršanas likuma (turpmāk – Izšķērdēšanas novēršanas likums) 5. panta otrās daļas 5. punkts un ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Izšķērdēšanas novēršanas likuma 5. panta otrās daļas 5. punktu, publiska persona savu mantu var nodod kapitālsabiedrībai tai deleģēto valsts pārvaldes uzdevumu pildīšanai.  Saskaņā ar Izšķērdēšanas novēršanas likuma 5. panta ceturto daļu lēmumu par valsts nekustamās mantas nodošanu bezatlīdzības lietošanā uz laiku, kas ilgāks par pieciem gadiem, jāpieņem Ministru kabinetam.  Vides aizsardzības un reģionālās attīstības ministrijā (turpmāk – Ministrija) saņemta Ministrijas padotības iestādes – Dabas aizsardzības pārvaldes (turpmāk – Pārvalde) – 2021. gada 21. aprīļa vēstule Nr. 1.5/2238/2021-N, kurā Pārvalde informē par Pārvaldei adresētajā valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) 2021. gada 23. marta vēstulē Nr. 1-2/390 (turpmāk – LVĢMC vēstule) izteikto vēlmi saņemt bezatlīdzības lietošanā (laikposmam vismaz uz 10 gadiem) šādus valsts nekustamos īpašumus:   1. nekustamā īpašuma “Gauja” (nekustamā īpašuma kadastra Nr. 8015 001 0104, turpmāk – nekustamais īpašums Nr. 1), Siguldā, Siguldas novadā, sastāvā esošās zemes vienības ar kadastra apzīmējumu 8015 001 0104 (turpmāk – zemesgabals Nr. 1) daļu 31 m2 platībā valsts hidroloģiskās stacijas “Sigulda” hidrometriskās iekārtas novietnes uzturēšanai; 2. nekustamā īpašuma “Gaujas NP Siguldas novads” (nekustamā īpašuma kadastra Nr. 8015 001 0103, turpmāk – nekustamais īpašums Nr. 2), Siguldā, Siguldas novadā., sastāvā esošās zemes vienības ar kadastra apzīmējumu 8015 001 0012 (turpmāk – zemesgabals Nr. 2) daļu 22 m2 platībā valsts hidroloģiskās stacijas “Sigulda” hidrometriskās iekārtas troses balsta uzturēšanai (turpmāk kopā – valsts nekustamie īpašumi).   Zemesgabals Nr. 1 ir zeme zem iekšzemes publiskajiem ūdeņiem (Gauja), kas ir valsts īpašumā atbilstoši Civillikuma 1102. un 1104. pantam un 1. pielikumam, un Ministrijas tiesiskajā valdījumā saskaņā ar Zemes pārvaldības likuma 15. panta pirmo daļu.  Saskaņā ar Gaujas nacionālā parka likuma 1. pielikumu, valsts nekustamie īpašumi atrodas Gaujas nacionālā parka dabas lieguma zonā. Atbilstoši Ministru kabineta 2012. gada 2. maija noteikumu Nr. 317 “Gaujas nacionālā parka individuālie aizsardzības un izmantošanas noteikumi” 8. punktam nacionālā parka teritorijā atļauta autoceļu, dzelzceļu, elektrisko tīklu, gāzesvadu un citu komunikāciju un infrastruktūras objektu uzturēšana un aizsardzības darbu veikšana atbilstoši to aizsardzību, ekspluatāciju un drošību regulējošiem normatīvajiem aktiem.  Valsts nekustamo īpašumu pārvaldītājs un apsaimniekotājs ir Pārvalde, pamatojoties uz Ministrijas un Pārvaldes 2017. gada 14. novembra pārvaldīšanas līgumu (Pārvaldes reģistrācijas Nr. 7.8/39/2017-P, Ministrijas reģistrācijas Nr. NĪ/7/2017).  Par nekustamā īpašuma Nr. 2 sastāvā esošās zemes vienības ar kadastra apzīmējumu 8015 001 0601 (pēc zemes vienības sadales atbilstoši 2018. gada zemes robežu plānam tās vietā reģistrēts zemesgabals Nr. 2) daļu 120 m2 platībā 2011. gada 1. februārī starp Pārvaldi un LVĢMC tika noslēgts zemes nomas līgums (bezatlīdzības lietošanai) Nr. LVĢMC 2011/11 (Pārvaldes reģ. Nr. 7.12/16/2016-P uz termiņu – 2016. gada 31. janvāris. Ar 2016. gada 21. janvāra vienošanos minētais zemes nomas līgums pagarināts līdz 2020. gada 31. decembrim.  Pārvalde, izvērtējot LVĢMC vēstulē norādīto, atbalsta valsts nekustamo īpašumu nodošanu LVĢMC bezatlīdzības lietošanā ilgtermiņā – vismaz uz 10 gadiem valsts deleģēto funkciju izpildei.  Starp Ministriju un LVĢMC noslēgts 2021. gada 5. februāra deleģēšanas līgums Nr. V/4/2021, tai skaitā par hidroloģiskā monitoringa nodrošināšanu (tostarp, hidroloģiskajā stacijā “Sigulda”). Saskaņā ar Ministru kabineta 2011. gada 29.marta noteikumu Nr.233 “Vides aizsardzības un reģionālās attīstības ministrijas nolikums” 24.3. apakšpunktu, Ministrija ir valsts kapitāla daļu turētāja LVĢMC.  Hidroloģiskā stacijas “Sigulda” iekārtas ir uzstādīta Valsts vides dienesta Kohēzijas fonda projekta Nr.3DP/3.5.1.4.0/10/IPIA/VIDM/002 “Virszemes ūdens un hidroloģiskā monitoringa sistēmas pilnveidošana Kurzemes reģionā atbilstoši ES ūdens struktūrdirektīvas 2000/60 EC prasībām” (turpmāk – KF projekts) ietvaros un šobrīd atrodas Valsts vides dienesta bilancē. Pēc KF projekta īstenošanas starp Valsts vides dienestu un LVĢMC noslēgta vienošanās par KF projekta vērtību apsaimniekošanu deleģējuma līguma ietvaros.  Atbilstoši Nekustamā īpašuma valsts kadastra informācijas sistēmas un Valsts vienotās datorizētās zemesgrāmatas datiem:   1. ***par nekustamo īpašumu Nr. 1 un zemesgabalu Nr. 1:***  * nekustamais īpašums Nr. 1 sastāv no zemesgabala Nr. 1 64.51 ha platībā ((bezatlīdzības lietošanā nododamā daļa – 31 m2); * zemesgabala Nr. 1 daļas zemes lietošanas veids– pārējās zemes; * nekustamā īpašuma lietošanas mērķis visā zemesgabala Nr.1 platībā – Publiskie ūdeņi; * zemesgabala Nr. 1 kadastrālā vērtība uz 2021. gada 1. janvāri ir 90 314 *euro* (proporcionāli bezatlīdzības lietošanā nododamās zemesgabala Nr. 1 daļas kadastrālā vērtība – 4,34 *euro)*; * zemesgabalam Nr. 1 nav veikta instrumentālā uzmērīšana, uz zemesgabala Nr. 1 daļu attiecas sekojoši reģistrētie apgrūtinājumi: * nacionālā parka dabas lieguma zonas teritorija; * nekustamais īpašums nav reģistrēts zemesgrāmatā[[1]](#footnote-2);  1. ***par nekustamo īpašumu Nr. 2 un zemesgabalu Nr. 2:***  * nekustamais īpašums Nr. 2 sastāv no 11 zemes vienībām, tai skaitā zemesgabala Nr. 2 38,8589 ha platībā (bezatlīdzības lietošanā nododamā daļa – 22 m2) * zemesgabala Nr. 2 daļas zemes lietošanas veids – mežs (19. kvartāla 32. nogabals (smiltājs) un 27. nogabals (vidēja vecuma mežaudze)); * nekustamā īpašuma lietošanas mērķis zemesgabala Nr. 2 daļai – Īpaši aizsargājamās dabas teritorijas, kurās saimnieciskā darbība ir aizliegta ar normatīvo aktu; * zemesgabala Nr. 2 kadastrālā vērtība uz 2021. gada 1. janvāri ir 30 268 *euro* (proporcionāli bezatlīdzības lietošanā nododamās zemesgabala Nr. 2 daļas kadastrālā vērtība – 1,71 *euro)*; * zemesgabalam Nr. 2 2018. gada 12. februārī veikta instrumentālā uzmērīšana, uz zemesgabala Nr. 2 daļu attiecas sekojoši reģistrētie apgrūtinājumi: * sanitārās aizsargjoslas teritorija ap kapsētu; * dabiskas ūdensteces vides un dabas resursu aizsardzības aizsargjoslas teritorija pilsētās un ciemos; * applūstošā (10 % applūduma varbūtība) teritorija; * tauvas joslas teritorija gar upi; * vides un dabas resursu aizsardzības aizsargjoslas teritorija ap kultūras pieminekli pilsētās; * nacionālā parka dabas lieguma zonas teritorija; * valsts nozīmes pilsētbūvniecības pieminekļa teritorija un objekti; * nekustamais īpašums Nr. 2 reģistrēts zemesgrāmatā (Siguldas pilsētas zemesgrāmatas nodalījums Nr. 100000298738).   Izšķērdēšanas novēršanas likuma 5. panta trešā prim daļa nosaka tiesību subjektam, kuram manta nodota bezatlīdzības lietošanā, pienākumu nodrošināt attiecīgās mantas uzturēšanu, kā arī segt ar to saistītos izdevumus. Ņemot vērā likuma “Par nekustamā īpašuma nodokli” 1. panta otrās daļas 3. un 5. punktu, uz rīkojuma projekta sagatavošanas brīdi bezatlīdzības lietošanā nododamo zemesgabalu Nr. 1 un zemesgabala Nr. 2 daļas neapliek ar nekustamā īpašuma nodokli, bet gadījumā, ja tiktu mainīti kādi valsts nekustamo īpašumu raksturojošie dati (piemēram, lietošanas mērķis) un tiek piemērots nekustamā īpašuma nodoklis, LVĢMC atbilstoši nodotajai platībai kompensē nekustamā īpašuma nodokli Pārvaldei.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Pārvalde, LVĢMC. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrija, Pārvalde un LVĢMC. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas nerada. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota.  Vienlaikus norādāms, ka rīkojuma projekts un tā anotācija pēc to izsludināšanas Valsts sekretāru sanāksmē būs publiski pieejami Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut Ministrijai (Pārvaldei) nodot bezatlīdzības lietošanā LVĢC valsts nekustamos īpašumus. Rīkojuma projektā risinātie jautājumi neparedz pārmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Pārvalde, LVĢMC. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde tiks nodrošināta Ministrijas, Pārvaldes un LVĢMC esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Vides aizsardzības un reģionālās

attīstības ministrs A. T. Plešs

Saulīte, 66026587

[diana.saulite@varam.gov.lv](mailto:diana.saulite@varam.gov.lv)

1. Zemes pārvaldības likuma 16. panta pirmā daļa: Uz likuma pamata pastāvošās īpašuma tiesības uz jūras piekrastes joslu un iekšzemes publiskajiem ūdeņiem ir spēkā arī bez ierakstīšanas zemesgrāmatā. Īpašuma tiesības uz jūras piekrastes joslu un iekšzemes publiskajiem ūdeņiem nenostiprina zemesgrāmatā, ja likumos nav noteikts citādi. [↑](#footnote-ref-2)